Nafarroako Parlamentuko Mahaiak, 2023ko urtarrilaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, desgaitasuna duten pertsonak artatzeko jarraibideen inguruan Nafarroako Enplegu Zerbitzuaren langileek 2021ean egindako prestakuntza-jardunaldiei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2023ko urtarrilaren 9an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, Nafarroako Gobernuak idatziz erantzun ditzan:

1.- 2021ean, zer datatan egin ziren Nafarroako Enplegu Zerbitzuko langileei zuzendutako hiru prestakuntza-jardunaldiak, desgaitasuna duten pertsonak artatzeko jarraibideei buruzkoak?

2.- Bermatu al da enplegu-agentzia bakoitzean gutxienez bi pertsonari prestakuntza ematea?

3.- Nola xehatzen dira 2021ean prestakuntza horretan parte hartu duten pertsonei buruzko datuak enplegu-agentziaka?

Iruñean, 2022ko abenduaren 22an

Foru parlamentaria: Jorge Esparza Garrido